projecte-aina/catalan_government_crawling huggingface dataset:
Sí, a l'impost sobre transmissions patrimonials i actes jurídics documentats, modalitat transmissions patrimonials oneroses.
Estan exempts els contractes d'arrendament d'habitatge per a ús estable i permanent (als quals fa referència l'article 2 de la Llei d'arrendaments urbans) subscrits entre el 19.12.2018 i el 24.01.2019, i a partir del 06.03.2019 (codi d'exempció 145).
Per pagar i presentar l'impost cal utilitzar el model 600 d'autoliquidació (impost sobre transmissions patrimonials; seleccionar el codi de tarifa AUR), que es pot pagar i presentar presencialment i també telemàticament.
Hi ha un programa d'ajuda que facilita l'emplenament de l'imprès.
En tot cas cal sempre efectuar el pagament i posteriorment fer la presentació.
En els contractes d'arrendament d'habitatge per a ús estable i permanent (als quals fa referència l'article 2 de la Llei d'arrendaments urbans) subscrits entre el 19.12.2018 i el 24.01.2019, i a partir del 06.03.2019 cal utilitzar el codi d'exempció 145.
Consulteu més informació sobre el model, les modalitats de tramitació i les instruccions corresponents:
Lloguer d'un habitatge (tràmit)
No, des de l'any 2014 a Catalunya s'autoliquida la tributació per lloguer d'habitatges únicament mitjançant el model 600 (amb la tarifa AUR).
Cal tenir present que si es donés el cas que es liquidés l'impost mitjançant efecte timbrat (possibilitat que sí que utilitzen algunes comunitats autònomes), això no exclou que el lloguer s'hagi de liquidar també utilitzant el model 600, cosa que significa pagar doblement l'impost i sense dret a devolució.
La quantitat a pagar és el resultat d'aplicar el 0,5% sobre la base imposable.
A tenció: hi ha una exempció aplicable als arrendaments d'habitatges per a ús estable i permanent (als quals fa referència l'article 2 de la Llei d'arrendaments urbans) subscrits entre el 19.12.2018 i el 24.01.2019, i a partir del 06.03.2019.
a) En contractes d'un any o superior és l'import total de la renda a satisfer durant la vigència del contracte, i com a mínim tres anys.
b) En contractes de temporada o inferiors a un any és la quantitat total de renda a satisfer per tota la durada de l'arrendament.
c) Si no consta la durada del contracte és l'import total de la renda a satisfer durant sis anys
No cal presentar còpia del contracte de lloguer a condició que es presenti a l'Institut Català del Sòl (INCASÒL) dins el termini màxim de 2 mesos després de la signatura del contracte.
- Si la tramitació és presencial, cal presentar el contracte de lloguer i una còpia.
- Si la tramitació es fa telemàticament, cal adjuntar-ne una còpia escanejada.
El termini per pagar i presentar l'autoliquidació és d'un mes a comptar des de la data de signatura del contracte.
Si la tramitació es fa telemàticament, es pot pagar mitjançant targeta de crèdit o càrrec en compte.
Presencialment, a qualsevol entitat financera col·laboradora amb la funció recaptatòria de la Generalitat de Catalunya.
L'1 d'abril de 2016 es formalitza contacte privat de lloguer per un període de cinc anys, amb una renda mensual de 500,00 euros.
L'Agència Tributària de Catalunya facilita un nou canal de pagament a través de la xarxa d'oficines de Correus
A partir d'avui, l'Agència Tributària de Catalunya (ATC) posa a disposició dels ciutadans un nou canal de pagament per facilitar-los l'ingrés de deutes tributaris i altres de dret públic a través de la xarxa d'oficines de Correus.
D'acord amb el Conveni subscrit entre l'Agència Tributària de Catalunya i la Sociedad Estatal Correos y Telégrafos, els contribuents podran utilitzar les oficines postals informatitzades, actualment 2.393 a tot l'Estat, per ingressar, mitjançant gir postal, l'import de les seves liquidacions a l'Agència Tributària de Catalunya.
S'hi podrà dur a terme el pagament de tributs o altres ingressos de dret públic, la gestió recaptatòria dels quals correspongui a la Generalitat o li hagi estat atribuïda o encomanada per altres ens i administracions públiques, mitjançant gir postal en la modalitat d'ingrés en un dels comptes dels quals l'Agència Tributària de Catalunya sigui titular en les seves entitats col·laboradores.
Properament, s'hi podran pagar també autoliquidacions.
Amb aquest conveni, que amplia els canals de pagament a disposició dels ciutadans, l'Agència Tributària de Catalunya millora i incrementa la proximitat dels serveis que ofereix, amb l'objectiu de continuar facilitant als contribuents el compliment de les seves obligacions tributàries i l'exercici dels seus drets.
L'Agència Tributària de Catalunya (ATC) està treballant, des de mitjan 2014, en un projecte de modernització per establir una relació de confiança amb les persones contribuents i acompanyar-les a través dels canals de comunicació més adequats en cada moment i en funció de les seves necessitats.
Aquest projecte compta amb el finançament del Fons Europeu de Desenvolupament Regional de la Unió Europea, en el marc del Programa Operatiu FEDER de Catalunya 2014-2020.
Es dotarà l'ATC d'una plataforma de serveis digitals robusta i adequada que possibiliti realitzar aquesta transformació amb garanties d'èxit.
Des del programari de gestió tributària i recaptació es milloraran les eines de comunicació i relació amb el contribuent, introduint elements d'anàlisi de dades i de big data, establint mecanismes de control de la qualitat de les dades, desenvolupant el concepte d'expedient electrònic, així com una plataforma omnicanal que permeti oferir als contribuents tota la informació i l'accés als tràmits que puguin necessitar, sigui quin sigui el canal d'interacció triat.
En definitiva, l'objectiu últim és millorar l'eficiència i l'eficàcia de la carta de serveis de l'Agència, amb una visió centrada en els contribuents i les seves expectatives.
L'INEFC Lleida juntament amb la Universitat de Lleida ofereix dues dobles titulacions:
Aquestes dobles titulacions estan pensades per poder compatibilitzar els estudis i l'adquisició de competències d'ambdós graus.
Permet simultaniejar els estudis que imparteixen l'INEFC de Lleida i la Facultat de Ciències de l'Educació de la Universitat de Lleida.
L'objectiu és capacitar els futurs graduats i graduades en l'exercici de la docència de l'activitat física i promoure experiències educatives d'innovació docent en aquest camp.
Consisteix a cursar una selecció de matèries clau del grau en Educació Primària i del grau en Ciències de l'Activitat Física i de l'Esport durant cinc anys, amb una càrrega lectiva de 366 crèdits.
L'alumnat, un cop finalitzats aquests estudis, obtindrà:
En cap cas l'estudiant podrà obtenir un títol independentment de l'altre.
Per poder accedir als estudis de doble grau caldrà superar:
La Biblioteca del Centre de Lleida va ser creada l'any 1986 per donar suport a la docència, l'aprenentatge i la investigació de la comunitat acadèmica.
Però és també una biblioteca oberta a tots els interessats en temes esportius i, molt especialment, als investigadors i altres persones relacionades amb el món de l'educació física i l'esport, des de diferents vessants: teòriques, d'ensenyament, de competició, etc.
Administrativament depèn de la Generalitat de Catalunya, i tècnicament de la Universitat de Lleida.
La biblioteca disposa d'una sala de consulta i una sala de treball.
Ambdues equipades amb tecnologia wifi.
L'accés a la biblioteca és lliure.
El servei de préstec es limita a la comunitat acadèmica de la Universitat de Lleida ( UdL).
El fons documental està constituït per:
800001 Anatomia aplicada a l'activitat física i l'esport
800029 Promoció i prescripció de l'exercici físic per a la salut
Màster en Activitat Física i Salut (MAFiS)
Vaig estudiar educació física i esports a l'INEF de Barcelona i em vaig especialitzar en Judo.
Durant molts anys he practicat a part del judo altres arts marcials i he treballat i estudiat l'aplicació d'aquestes disciplines al camp de la salut.
Vaig estudiar Medicina a l'Hospital Clínic de Barcelona, la meva especialitat és la Medicina de l'Educació Física i l'esport i durant molts anys em vaig formar i treballar en Medicina d'Urgència.
Actualment el meu centre d'interès està en la docència de les assignatures que imparteixo a l'INEFC-Lleida i en les aplicacions de l'Exercici Físic, la Medicina de l'Esport i la Medicina Integrativa en la prevenció, el tractament i la rehabilitació de les lesions i les malalties.
Llicenciat en Medicina i Cirurgia.
Especialista en Medicina de la Educació Física i Esports
Llicenciat en Educació Física i Esports.
Màster en Medicina i Cirurgia d'Urgències.
Postgrau en Medicina d'Urgències en Atenció Primària
En l'actualidad estic centrat en la prescripció d'exercici com mitjà preventiu, terapèutic i rehabilitador a nivell de patologies cròniques i aparell locomotor.
En els darrers anys he treballat en la Medicina Integrativa i entre d'altres he concentrat els esforços en els efectes de l'exercici sobre la salut i l'aplicació de tècniques orientals cos-ment (Yoga.
Tai Chi, Chi Kung) a nivell preventiu, terapèutic i rehabilitador tema motiu de la meva tesi.
Vaig formar part de l'equip mèdic especialitzat en Medicina de l'EF i l'Esport en la instauració del programa PAFES en la ciutat de Lleida valorant i prescrivint l'exercici als malalts derivats dels centre d'Atenció Primària.
He participat en un gran nombre de cursos de l'ICE com formador de professors en primers auxilis i actuacions en situació d'emergències i en diferents federacions com formador a nivell de àrees mèdiques.
Professor Màster Acupuntura UdL.
Aplicacions en Medicina de l'Esport.
800010 Expressió corporal i dansa
Màster Universitari en Formació del Professorat de Secundaria i Batxillerat, Formació Professional i Ensenyament d'Idiomes
Sóc professora a l'INEFC de Lleida des del 2003, impartint especialment assignatures relacionades amb l'Expressió Corporal i la Dansa, en el grau i en postgraus.
Organitzo també activitats d'aquesta àrea en col·laboració amb el club INEF, creant un espai de formació paral·lel als estudis de grau.
En recerca, vaig realitzar la meva tesi doctoral sobre l'aplicació de les ciències de la complexitat a l'entrenament esportiu, i continuo fent recerca en aquesta àrea, cercant també aplicacions a la motricitat i a l'expressió corporal i la dansa.
Dirigeixo diverses tesis doctorals, publico articles en revistes d'impacte internacionals i nacionals, he escrit capítols i llibres relacionats amb la complexitat i l'esport i organitzo activitats de difusió, com jornades o congressos científics.
Màster en Alt Rendiment Esportiu per la UAM i el COE.
Entrenadora nacional de Gimnàstica Rítmica per la RFEG.
Publicació d'articles internacionals d'impacte:
Coordinadora de l'àrea d'Expressió Corporal del club INEF.
He organitzat diversos congressos científics, el més rellevant fou el 18è Congrés de l'European College of Sport Sciences, el congrés més important del món en ciències de l'esport, amb més de 3000 participants.
Coreògrafa i Ballarina de Còrnia-Associació per a les Arts Escèniques.
Entrenadora de gimnàstica aeròbica.
La Biblioteca de l'INEFC de Lleida ha reobert dilluns 29 de juny.
Per adaptar-nos a la l'actual situació, el nostre horari passa a ser:
Heu de reservar prèviament els documents.
Per fer-ho, primer heu de consultar la disponibilitat dels documents al catàleg del Servei de Biblioteques de la UdL i comprovar que els documents es trobin en estat "disponible" i localitzats a la Biblioteca de l'INEFC.
Un cop feta aquesta comprovació, empleneu el formulari web.
Les peticions es podran recollir un cop el personal de la biblioteca confirmi la disponibilitat de la comanda i dins de l'horari d'obertura indicat anteriorment.
Recorda de dur el DNI i/o el carnet de la Universitat per venir a buscar els documents.
Es farà, exclusivament, amb cita prèvia a través del telèfon 973.27.20.22 o el correu electrònic [EMAIL]
La devolució dels documents serà efectiva al cap de 14 dies de quarantena, sense perjudici per a l'usuari.
Cerca al catàleg de la biblioteca el llibre o la revista en format paper on hi ha la part de l'obra que t'interessa.
Assegura't que el llibre o la revista estigui físicament a la biblioteca de l'INEFC en estat de disponible o exclòs de préstec.
Envia'ns un correu electrònic ( [EMAIL] ) sol·licitant aquest servei i ens escrius el títol del llibre, el seu topogràfic i les pàgines que han de ser escanejades.
Si es tracta d'un article de revista, escriu-nos el títol de la revista, l'any, el volum, el número, el títol de l'article, autor i/o autors, i la pàgina d'inici i final.
- El nombre de pàgines a escanejar no pot superar el 10% de l'obra.
- Aquest servei al tenir una finalitat docent i d'investigació és d'ús exclusiu per la comunitat educativa de l'INEFC (alumnat, PDI i PAS).
- No està permès qualsevol altre tipus d'utilització ni difusió del material rebut.
Serà obligatori l'ús de mascareta, mantenir la distància de seguretat de 2 metres, la neteja de mans amb gel desinfectant i no venir acompanyat.
Per poder fer ús del servei de préstec de documents cal ser membre de la comunitat universitària de l'INEFC de Lleida i totes aquelles persones que hi estiguin autoritzades, estar en possessió del carnet acreditatiu i adreçar-se al taulell de préstec de la biblioteca.
La major part dels documents de la biblioteca poden ser prestats.
Els números de revista, les tesis doctorals i el � s llibres amb un gomet vermell al llom del llibre estan exclosos del servei de préstec.
El nombre de documents en préstec segons el tipus d'usuari:
Els préstecs es poden renovar fins a 3 cops sempre i quan aquests no estiguin reservats per un altre usuari.
Tots els avisos que genera el servei de préstec (avís d'arribada de reserves, avís de proper venciment, etc.) s'envien al compte de correu electrònic facilitat durant la matriculació.
La devolució dels documents es farà a través del taulell o bé dipositant-los a la bústia retorn.
Generalment, el préstec és renovable excepte en els casos següents:
Les renovacions també poden ser:
Anota el teu cognom i el codi de barres del carnet de la UdL i polsa sobre Enviar.
T'apareixeran els préstecs que tens vigents i el període de duració dels mateixos.
En les dades dels teus préstecs apareixerà una casella a la dreta per marcar els exemplars que pots renovar.
Un cop marcats els exemplars renovables polsar sobre la icona Renovar seleccionats i apareixerà la nova data de retorn.
El Servei d' obtenció de documents (SOD) us permet obtenir els documents que no es troben a la biblioteca de l'INEFC-Lleida i, també, que d' altres usuaris externs a l'INEFC-Lleida puguin disposar de documents de la nostra biblioteca.
Aquest servei comporta una despesa econòmica determinada a càrrec de l' usuari i es realitza a través del Servei de préstec entre biblioteques (SOD) del Servei de Biblioteca i Documentació de la Universitat de Lleida.
Tots els membres de la comunitat universitària de l'INEFC-Lleida poden fer ús del SOD.
La Biblioteca disposa d'una fotocopiadora d'autoservei per fotocopiar llibres o revistes, sempre que l'estat de conservació ho permeti o no hi hagi cap restricció de reproducció sobre ells.
La Biblioteca de l'INEFC-Lleida, a través del seu programa de formació d'usuaris, organitza diverses activitats de formació amb un doble objectiu:
Es poden sol·licitar sessions a la carta sobre qualsevol recurs d'informació que ofereixi la biblioteca.
Les sessions es realitzaran per a un mínim de 5 persones.
En la sol·licitud s'ha d'incloure els recursos sobre els que es vol la formació i el nom de les persones que ho sol·licitin.
Es pot sol·licitar una visita guiada a la Biblioteca.
S'haurà d'indicar el número de visitants, el dia, l'hora i l'organització que ho demana.
Principal font d'informació amb accés a text complert de revistes d'esport i medicina esportiva.
Inclou més de 400 títols de revista, algunes des de 1985.
Algunes d'elles tenen números embargats durant alguns mesos.
Observacions: Accés a través dels terminals informàtics de la biblioteca.
No totes les revistes ofereixen el text complert.
Algunes revistes tenen números embargats durant alguns mesos.
La Mediateca de l'INEF-Centre de Lleida comprén per un fons audiovisual de 1.000 DVD's i 2.500 cintes de vídeo sobre temes relacionats directament amb l'educació física, l'esport i les ciències aplicades a aquestes àrees (competicions esportives, jocs, entrenaments...).
Les seves instal·lacions compten amb set unitats de treball: quatre ordinadors i tres unitats analògiques, que permeten el visionat i l'edició de vídeos.
El seu accés restringit per a la comunitat de la Universitat de Lleida.
A l'hora de citar i presentar les llistes de referències bibliogràfiques es poden utilitzar diferents estils i normes internacionals de redacció de bibliografies.
L'estil i norma que es segueix en l'INEFC és la 6a edició del Publication Manual of the American Psychological Association (APA).
Manuals i guies d'ús elaborats per biblioteques universitàries que us poden ajudar a citar i referència amb APA:
Són programes que permeten elaborar i mantenir una base de dades personal amb les referències i documents útils per l'estudi o la investigació.
El Servei de Biblioteca i Documentació de la UdL ofereix Mendeley per gestionar i inserir referències i per crear bibliografies en els treballs.
A més, Mendeley és una xarxa social científica que permet crear grups de treball i posar-se en contacte amb investigadors de tots el món.
Aquest gestor opera mitjançant un programari d'escriptori instal·lable en diversos dispositius i es sincronitza també com un servei d'ús en línia.
La Biblioguia del servei de Biblioteca i Documentació de la UdL t'ajudarà a elaborar el Treball Final de Grau (TFG) i de Màster (TFM).
800008 Esports col·lectius I: Bàsquet
800026 Cinesiologia i tecnologia de l'exercici físic
800037 Disfuncions orgàniques i exercici físic
Per l'experiència professional, les àrees d'interès en docència i recerca han estat variades: des de la iniciació esportiva i els models horitzontals d'iniciació, el bàsquet, l'exercici físic amb gent gran i l'exercici físic amb accent holístic per al benestar.
Tots ells han donat lloc a diverses publicacions i recerques.
Amb vocació per formar-me contínuament, oferint els meus coneixements i experiència a la tasca docent universitària.
Llicenciat en Educació Física (UB).
Postgrau en docència Universitària (UdL).
Acreditació internacional en Cineantropometria (Nivell 1).
Coautor del recurs electrònic en CD: P. Lavega i J. Ticó "Ensenyar i avaluar competències a l'INEFC-Lleida.
Experiència de treball transversal al grau en Ciències de l'Activitat Física i de l'Esport".
Innovació docent i tutoria universitària (Recurs electrònic): projectes i propostes.
Lleida: Edicions de la Universitat de Lleida: Institut de Ciències de l'Educació - Centre de Formació Contínua, cop.
Autor del llibre: Vallobona, C. (dir.) (2007) Guia de prescripció d'exercici físic per a la salut (PEFS).
Editat per la Direcció general de Salut Pública (Departament de Salut) i la Secretaria General de l'Esport.
Sots direcció d'Activitats extraacadèmiques.
Responsable de la Comissió de treball per establir les competències al títol de llicenciats en CAFE, que va treballar en la redacció de les competències durant els cursos acadèmics 2004-05 i 2005-06.
Cap de projecte "Pla d'acció tutorial".
Cap de projecte "Projecció social i màrqueting".
Col·laborador en l'organització dels actes del 25è aniversari de l'INEFC Lleida.
Membre de la Comissió redactora del "Libro blanco del Deporte escolar" encarregat pel Consejo Superior de Deportes i la Fundació Barcelona Olímpica.
Membre del Consell de redacció del "Full informatiu" i "Docuposrt.LA revista", revista trimestral del COPLEF Catalunya.
Director del butlletí mensual DOCUSPORT, editat pel COPLEF de Catalunya.
Revisor tècnic de la col·lecció de Bàsquet de l'editorial Paidotribo.
Membre de la Junta del Govern del COPLEF Catalunya.
Representant dels treballadors del Comitè d'Empresa.
Membre de la Junta directiva del Club INEFC Lleida (Diversos càrrecs: President, Vocal, Tresorer) i responsable de la secció de Gimnàstica Artística.
Professor de l'Escola de Formació de Tècnics Esportius Catalana La Caparrella (INEFC-Lleida).
Bloc específic de les titulacions de Tècnic de Bàsquet.
800025 Legislació i organització de l'esport
Per nosaltres és un plaer disposar del teu interès i esperem i desitgem, per això treballem cada dia, poder acompanyar-te en el teu procés de formació i creixement personal i professional.
Sóc especialista en l'àrea de la gestió esportiva, tot i que la meva formació de base és l'Activitat Física i l'Esport, el que em permet aportar i afrontar el món de la gestió des d'una perspectiva més humanística.
Sóc una persona exigent, seriosa i rigorosa en la meva tasca professional i així ho exigeixo a l'alumnat.
La reflexió i la crítica, constructiva, són els pilars bàsics per afrontar els continguts per així desenvolupar les competències individuals.
Créixer com a persona és el primer pas per desenvolupar una societat responsable amb valors com el respecte, l'empatia, la sostenibilitat i la igualtat
Doctor en Ciències de l'Activitat Física i l'Esport
Llicenciat en Ciències de l'Activitat Física i l'Esport
Diplomat en Magisteri, especialitat en Educació Física
Membre del grup de recerca GISEAFE
Especialista en l'àrea de la gestió esportiva, l'organització institucional de l'esport i l'esport en el medi natural
Assessor jurídic de diferents clubs esportius
800024 Principis i bases de l'activitat física i l'esport adaptat
800036 Habilitats per a la intervenció professional en l'ensenyament de la motricitat
800003 Manifestacions bàsiques de la motricitat
Motivat per la pràctica del l'atletisme (corredor de mig fons) vaig decidir estudiar a l'INEC de Barcelona.
Des del primer curs, ja vaig tenir la possibilitat de treballar en un grup d'atletes amb paràlisis cerebral.
Això em va obrir la porta per a conèixer el mon de l'activitat física adaptada, primer com a tècnic amb tot tipus de discapacitat i després com a docent d'aquesta àrea a l'INEFC, centre de Lleida des d'el 1986.
Encara que actualment quant el temps m'ho permet vaig a córrer, la vela m'interessa especialment, així que en la mesura del possible també voldria vincular aquest esport a la vesant acadèmica.
Llicenciat en Educació Física i Esports Universitat de Barcelona
Certificació Aptitud Pedagògica (UB)
Suficiència Investigadora doctorat Educació Física i Esport
Entrenador nacional d'atletisme
Recerca relacionada amb l'activitat física per a persones amb discapacitats i necessitats especials, prioritàriament en:
-Analitzant els processos de socialització (Jocs Paralímpics)
-Metodologia per a l'adaptació de les activitats físiques
-La situació de la dona amb discapacitat
Cap del departament de Motricitat i el seu Ensenyament
Responsable del Projecte d ́Atenció a l ́alumne
800020 Programació de l'ensenyament de l'activitat física i l'esport
800033 Intervenció i avaluació de l'ensenyament de l'activitat física i l'esport
Màster Universitari en Formació del Professorat de Secundaria i Batxillerat, Formació Professional i Ensenyament d'Idiomes
Llicenciada en Ciències de l'Activitat Física i l'Esport.
Doctora en Psicologia de l'Exercici Físic.
Activitat física i Sedentarisme en població infantil i juvenil.
Prescripció d'AF per a la Prevenció i el Benestar
Coordinadora de l'Especialitat Educació Física del Màster de Formació del professorat de Secundària i Batxillerat, Formació Professional i Idiomes.
Sotsdirectora de Recerca i Postgraus de l'INEFC Lleida.
Assessorament al Servei de Deshabituació tabàquica de l'Hospital Santa Maria de Lleida.